Η ταινία ***Η Μούμια*** (αγγλικά: *The Mummy*) είναι κινηματογραφική ταινία παραγωγής της Universal Pictures. Είναι μια αμερικανική ταινία είδους φαντασίας, δράσης και μονομαχιών, παραγωγής 1999, σε σκηνοθεσία του Στίβεν Σόμμερς, όπου επίσης αυτός έγραψε το σενάριο, και με πρωταγωνιστές τους Μπρένταν Φρέιζερ, Ρέιτσελ Βάις, Τζον Χάνα και τον Άρνολντ Βοσλόου στον ρόλο της μούμιας. Η ταινία είναι ένα χαλαρό ριμέικ (remake) της ομότιτλης ταινίας τρόμου του 1932, με τον Μπόρις Καρλόφ στον τιτλοδοτούμενο ρόλο. Αρχικά, η ταινία σχεδιάστηκε για να είναι τμήμα μιας σειράς ταινιών τρόμου χαμηλού προϋπολογισμού, αλλά τελικά κατέληξε να είναι μπλοκμπάστερ (blockbuster) περιπετειώδης ταινία, με κάποια στοιχεία τρόμου.

Τα γυρίσματα ξεκίνησαν στις 4 Μαΐου 1998 και διήρκησαν δεκαεπτά εβδομάδες, στο Μαρακές, Μαρόκο. Επίσης γυρίσματα έγιναν στην έρημο της Σαχάρας, καθώς και σε στούντιο στη Μεγάλη Βρετανία. Τα οπτικά εφέ δημιουργήθηκαν από το στούντιο της *Industrial Light & Magic*, όπως επίσης και οι εικόνες που παρήχθησαν από υπολογιστή / Computer-generated imagery (CGI). Την μουσική συνέθεσε ο Τζέρυ Γκοντσμιθ.

Η ταινία κυκλοφόρησε στους κινηματογράφους παγκοσμίως το 1999 και ήταν εισπρακτικά μια μεγάλη επιτυχία, με έσοδα 415,9 εκατομμύρια δολάρια παγκοσμίως. Επίσης έλαβε κυρίως θετικές κριτικές. Η εισπρακτική επιτυχία οδήγησε στην παραγωγή της ταινίας *Η Μούμια Επιστρέφει* του 2001, συνέχεια της πρώτης, σε ένα spin-off, το *The Scorpion King* του 2002, καθώς και στην ταινία *Η Μούμια: Η Αυτοκρατορία του Δράκου* του 2008.

Περίληψη
--------

Στις Θήβαι της Αίγυπτου το 1290 π.Χ. ο αρχιερέας Ιμχοτέπ Ιμούθης έχει μια παράνομη ερωτική σχέση με την Ανάκ-Σου-Ναμόν, την ερωμένη του Φαραώ Σέτι Α. Όταν ο Φαραώ ανακαλύπτει την υπόθεση, ο Ιμχοτέπ και Ανάκ-Σου-Ναμόν τον δολοφονούν. Ο Ιμχοτέπ φεύγει, ενώ η Ανάκ-Σου-Ναμόν σκοτώνει τον εαυτό της, και περιμένει τον Ιμχοτέπ να την αναστήσει. Ο Ιμχοτέπ και οι ιερείς του κλέβουν το πτώμα της και το πηγαίνουν στην Χαμουνάπτρα, την πόλη των νεκρών, αλλά το τελετουργικό της ανάστασης της Ανάκ-Σου-Ναμόν διακόπτεται από τους σωματοφύλακες του Σέτι, τους Medjai, που τους είχαν κυνηγήσει. Οι ιερείς του Ιμχοτέπ μουμιοποιούνται ζωντανοί, ενώ ο ίδιος ο Ιμχοτέπ καταδικάστηκε να υποστεί την Χομ-Ντάι, τη χειρότερη αιγυπτιακή κατάρα. Μουμιοποιήθηκε ζωντανός και τον έβαλαν σε μια σαρκοφάγο με αιγυπτιακούς σαρκοφάγους σκαραβαίους. Ο Ιμχοτέπ σφραγίζεται μακριά σε μια σαρκοφάγο και διατηρείται υπό αυστηρή επιτήρηση από τους Medjai, οι οποίοι έχουν αναλάβει να αποτρέψουν την επιστροφή του.

3.200 χρόνια αργότερα, το 1926, μια ομάδα Αμερικανών ανακαλύπτει το σημείο ταφής του και αποκαλύπτουν το πτώμα του, αλλά τον επαναφέρουν στη ζωή κατά λάθος και μετά θα προσπαθήσουν να τον σταματήσουν με κάθε τρόπο, καθώς ο ίδιος αρχίζει να σκορπάει φυσικές καταστροφές και θανάτους γύρω του.

Ηθοποιοί και Χαρακτήρες
-----------------------

* Μπρένταν Φρέιζερ στον ρόλο του *Ρικ Ο'Κόνελ*
* Ρεΐτσελ Βαΐς στον ρόλο της *Έβελιν Ήβη Κάρναχαν*
* Τζον Χάνα στον ρόλο του *Τζόναθαν Κάρναχαν*
* Άρνολντ Βόσλοου στον ρόλο του Αρχιερέα *Ίμχοτεπ*
* Κέβιν Ο'Κόνορ στον ρόλο του *Μπένι Γκάμπορ*
* Πατρίσια Βελάσγκιεζ στον ρόλο της *Ανάκ-Σου-Ναμον*
* Όντεντ Φερ στον ρόλο του *Άρντεθ Μπεΐ*
* Μπερνάντ Φοξ στον ρόλο του Κάπταιν *Γουίνστον Χάβλοκ*
* Έρικ Αβάρι στον ρόλο του *Δρ. Τέρενς*

Βραβεία και Υποψηφιότητες
-------------------------

| Βραβείο | Έτος | Κατηγορία | Υποψήφιος-ιοι | Αποτέλεσμα |
| --- | --- | --- | --- | --- |
| Όσκαρ | 2000 | Καλύτερη Μίξη Ήχου | Λέσλι Σάτζ, Κρις Κάρπεντερ, Ρικ Κλαΐν και Κρις Μούνρο | Υποψηφιότητα |
| MTV Movie Awards | 2000 | Καλύτερη Σκηνή Δράσης |  | Υποψηφιότητα |
|

Παραπομπές
----------

1. ↑  «*The Mummy* (1999)». *Box Office Mojo*. Ανακτήθηκε στις 23 Δεκεμβρίου 2014.
2. ↑  Tasker, Yvonne (15 Ιουνίου 2015). *The Hollywood Action and Adventure Film*. John Wiley & Sons. ISBN 9780470659243.
3. ↑  Deming, Mark. «The Mummy». *Allmovie*. Rovi Corporation. Ανακτήθηκε στις 8 Δεκεμβρίου 2012.
4. ↑  Screen Rant (2015-03-26), *10 Surprisingly Profitable Movie Franchises*, ανακτήθηκε στις 2017-11-28

Εξωτερικοί σύνδεσμοι
--------------------

* Επίσημος ιστότοπος
* **Η Μούμια*   στην IMDb*
* *Η Μούμια στην AllMovie*
* *Η Μούμια στην Rotten Tomatoes*
* *Η Μούμια στην Metacritic*

  


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Η Μούμια |
| --- |
|  |
| Universal Σειρά | 
* *Η Μούμια*
* *Το Χέρι της Μούμιας*
* *Ο Τάφος της Μούμιας*
* *Η Κατάρα του Αμών*
* *Η Κατάρα της Μούμιας*
* *Οι Τυχοδιόκτες της Αιγύπτου*
 |
|  |
| Hammer Σειρά | 
* *Η Μούμια*
* *Ο Τάφος της Μούμιας*
* *Η Κατάρα της Μούμιας*
* *Αίμα από τον τάφο της Μούμιας*
 |
|  |
| Στίβεν Σόμμερς Σειρά | 
* *Η Μούμια*
* *Η Μούμια Επιστρέφει*
* *The Scorpion King*
* *Η Μούμια: Η Αυτοκρατορία του Δράκου*
* *Scorpion King 2: Κυρίαρχος Πολεμιστής*
* *The Scorpion King 3: Μάχη για την Λύτρωση*
* *The Scorpion King 4: Μάχη για την Εξουσία*
* *The Scorpion King 5: Το Βιβλίο των Ψυχών*
 |
|  |
| Χαρακτήρες | 
* Μούμιες (Ιμχοτέπ
* Kharis)
 |
|  |
| Βιντεοπαιχνίδια | 
* The Mummy
* The Scorpion King: Sword of Osiris
* The Scorpion King: Rise of the Akkadian
* The Mummy: Manacle of Osiris
* The Mummy: Tomb of the Dragon Emperor
* The Mummy Demastered
 |
|  |
| Άλλα | 
* *The Mummy: The Animated Series*
* *Revenge of the Mummy*
 |

 |

|  |  |
| --- | --- |
| 

|  |
| --- |
| * Πύλη:Τέχνη
* Πύλη:Κινηματογράφος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 175122380
* LCCN: n2002025406

 |

 |